March 2013 Archives - Marilyns Closet
Vinderen af Diamond creme
Den heldige vinder af DesignerMudders Dimond creme blev……..
Katrine Dybkær.
Tillykke med den lækre creme! Bare skriv mig din adresse, så skal jeg sende cremen til dig 🙂
Her kan du se at alt er gået ordentligt til 😉
Håber i alle har haft en dejlig påske!
Signe Njust Jewelry
Forårs smykke drømme
Har lige en Kæmpe smykke forelskelse på disse fine ringe fra Signe Njust.
Jeg kan godt lide den fine varme farve guldet har, i kontrast til de strålende stene.
Ville være helt fantastisk at have et par stykker, som vist på billedet her <3
Jeg har specielt kig på denne Diva ring , med en pink safir, til 2600 kr
Eller hvad med denne sart grønne, med en organisk formet ring til 4200 kr
Hun laver også ringe der er knap så dyre, hvis man nu død og pine vil have et par stykker 😉
Denne tre delte ring må jeg eje!!!
Her er de dyre stene skiftet ud med Topaz, peridot og cubic zirconia, ringen ender derfor på en pris af kun 1300 kr
Eller er du mere til kun en enkelt ring og lidt lavere priser, er der denne søde ring med den klareste hvide rosenslebne topaz. Til kun 750 kr.
Det fede ved Signe Njust’s ringe er at de er håndlavede, du kan derfor få ringen lavet i lige din størrelse. Jeg har kæmpe hænder og brede finger, hvilket næsten gør det umuligt for mig at prøve ringe uden at føle mig som en transvestit, når alt er for småt 😉
Dette slipper du for, med disse smukke ringe.
Jeg er vild med hendes slogan
Jeg tror jeg må et smut forbi hendes lille butik i København og kigge lidt nærmere, på den smukke tre delte ring Nelde 😉
Kærligs Ditte
PS: Jeg opdagede smykkerne hos den super søde blogger Maria Silje.
Du finder Signe Njust’s hjemmeside HER
Du kan også følge Signe Njust Jewelry på facebook HER
Diamond Creme Giveaway
Diva forkælelse
Som nogen af jer nok husker, var jeg så heldig at teste Designer Mudders Body lotion, med ægte diamand støv.
Læs min anmeldelse af cremen her; Diamonds are a girls best friend
Og nu er det så jeres tur til at blive forkælet! DesignerMudder har nemlig været så venlige at donere en creme, som i Diva’er kan vinde her på bloggen.
1) Like Marilyns Closet.dk
2) Like DesignerMudder
3) Samt skrive; Diamons are a girls best friend i kommentar feltet, nederst på bloggen
Jeg trækker en vinder Påske søndag kl 17.
Har du en veninde der også trænger til lidt forkælelse, så del konkurrencen her
Håber i alle får en dejlig påske !
Marina Rinaldi kunde event
En aften i de kurvede kvinders tegn
I onsdags var jeg til kunde event hos Marina Rinaldi og sikke en fantastisk aften! Eventet var det som jeg har skrevet om og som i læsere kunne komme med til.
Det var der heldigvis et par stykker af jer der gjorde og hvor var det helt utroligt at møde jer ansigt til ansigt 🙂
Jeg glemmer ofte at det altså er rigtige mennesker der læser min blog, det føles faktisk lidt uvirkeligt, så at møde jer ansigt til ansigt er bare dejligt.
Selv om jeg godt kan blive en smule genert, mest fordi folk jo er så søde at rose bloggen og så ved jeg aldrig helt hvor jeg skal gøre af mig selv.
Men jeg bidder ikke, så ser du mig, må du hellere end gerne sige hej 😉
Der blev rigtig disket op med lækkerier
Er der nogen der forstår at få en kurvet Diva, til at føle sig som en superstjerne, så er det Marina Rinaldi!
Og ikke kun pga af den lækreste champagne, der flød i stride strømme. Vi manglede intet!
Det var helt fantastiskt at være til et modeevent, hvor min krop var i målgruppen. Hvor jeg ikke bare var med, men rent faktisk var blevet specielt inviteret af brandet.
Aftenes outfit
Makeupen var holdt i Old Hollywood stil
Kjolen er en jeg har fået af Marina Rinaldi. Jeg var så heldig at få lov til at vælge en ting og da jeg prøvede denne på, var jeg ikke i tvivl! Den er bare sååå Diva den kjole <3
Farven er den mest fantastiske støvede fløde/vintage guld og ligner noget Marilyn kunne have haft på i 50’erne.
Jeg simpelthen ELSKER den kjole!!!!!
Til kjolen bar jeg mit nye Michael Kors ur og mine varme pink, By Malene Birger pumps.
Det italienske team var så vilde med mine sko at de tog billeder af alle detaljerne. Jeg forklarede dem hvor Flagship butikken lå, for de måtte bare se denne fantastiske danske designer.
Ud over alle lækkerierne og de smukke kurvede kvinder, bød eventet også på lidt om sommerens mode. Det var Mr. Fashion, Uffe Buchard , der stod for stylingen
og viste hvordan vi som kurvede, kan efterligne modeugens must haves 😉
Første model på gulvet var Camilla S. der viste hvordan man sagtens kan bære etnisk print, med masser af eksotiske smykker.
Herefter var det Maja V der bar dette fantastiske jakkesæt (må jeg eje!!). Bemærk hvor flot bukserne falder ved anklerne. Brug sættet enkelt som her, eller med en blonde bluse for et mere sensuelt udtryk.
Men det vigtige er at du tilføjer røde læber og et par fede pumps, for at bevare det feminine i kontrast til det maskuline snit.
Næste sæt var en af mine store favoritter til sommeren, nemlig de printede jakkesæt/sæt.
Og tjek da også lige den taske!!!!!!
Sættet var i silke og går derfor også ind under den såkaldte nattøjs trend 😉
Brug det helt nedtonet som arbejdstøj. Tilsæt stiletter og store øreringe, for et frækt aften look.
Herefter en af de mange smukke selskabskjoler fra Marina Rinaldi. Jeg elsker at det er meningen, af den enkelte kvindes former, skal give kjolen liv og form.
Den quiltede vest/stola i kombination med den neongule taske, opdatere et ellers klassisk look.
Et andet af mine yndlings sæt, var den yders populære kombination af jeans og ladylike.
Jeg elsker den gule pastel farve, der vist ikke bliver mere aktuel end her i påsken 😉 og den lille detalje med silketørklædet på tasken.
Til at runde aftenen af, så vi denne skønne plisserede sag, hvis varme pink farve er helt fantastisk! De enkelte plisseringers placering og den intense farve, gør at dine kurver bliver bemærket, på den gode måde 😉
Der er sikker mange af jer de studser over at tøjet var stylet af Uffe Buchard, for er der ikke noget med at Uffe ikke kan lide tykke piger? NEJ det er der bestemt ikke!!
Faktisk synes jeg det er utroligt modigt af Uffe at påtage sig denne opgave, når han ved hvad der er blevet sagt om ham i medierne og hvad der derfor bliver tænkt hjemme i de danske stuer.
Jeg indrømmer da også at jeg selv var spændt på at møde ham, men hold nu op hvor er den mand dejlig!
I virkeligheden er Uffe meget jordnær, åben, behagelig, ærlig og faktisk rigtig sjov at være sammen med.
Uffe har jo netop ved dette event givet os, det vi kurvede kvinder så længe har sukket efter, nemlig mode stylet som vi ser på catwalken og (takket være Marina Rinaldi) i samme høje kvalitet. Og er der så stadig et par skeptikere der siger; “ja men han er jo blevet betalt for det” og ja naturligvis, det er jo hans arbejde… og han gjorde et helvedes godt job!
Men der var ingen der betalte ham for, at være helt igennem oprigtigt interesseret i min blog og de kurvede kvinders vilkår generelt. Og jeg har sku været på nok byture til at vide når en mand viser interesse, med en skjult dagsorden 😉
Uffe havde godt hørt om min blog og havde endda læst artiklen i Alt for Damerne (hviiiiiiin). Han var meget interesseret i at høre om min mission med at bringe anerkendt mode, ud til de kurvede kvinder. Han var lige som jeg, ked af alle de kvinder der går der ude og ikke tror der er lavet noget til dem og som går glip af det kæmpe selvtillidsboost, det er at klæde sig otdentligt. Derfor har han meget venligt tilbudt at han gerne vil prøve på at hjælpe, med at få udbredt mit budskab om kompromisløs mode til kurvede kvinder. Hvilket jeg synes er utroligt godt gået af ham! En mand i hans position kunne sagtens være bange for at blive nævnt, eller overhovedet støtte op om et projekt som mit, fordi overvægt i så høj grad stadig er et ultimativt no go i modeverdenen. Men heldigvis har Uffe større hjerte (og nosser) end de fleste 😉
Dette i sig selv en drøm der går i opfyldelse, for med opbakning fra selveste Mr Fashion, har jeg allerede opnået det jeg håbede på, da jeg startede bloggen, nemlig at blive accepteret af den “rigtige” modebranche og ikke kun i plus size kresde <3
Jeg ved at Uffe har udtalt sig kritisk om for tykke modeller, men lad os nu være ærlige og lære at adskille modeller og kvinder. Det er mandens arbejde og han har en international standart han skal leve op til. Uffe brugte selv Marilyn Monroe som eksempel, for i halvtresserne var modellerne på catwalken også tynde, men det var ikke dem der var idealet, det var skuespillerne, første damerne og pigen inde ved siden af. Uffe stillede selv spørgsmålstegn ved hvornår de virkelige kvinder holdt op med af være idealet og istedet blev udskiftet med modeverdenens parallelunivers.
Jeg ved det ikke, men jeg håber det er på vej tilbage igen! Så modeller ikke skal forfølges for ikke af ligne hende ved kassen i Netto og vi andre kan holde op med at prøve at leve op til disse få overjordiske væsner.
Som Uffe selv siger kunne det være fedt at holde modellerne i den verden de høre til og så istedet bruge maniquiner i butikkerne der reflektere kunderne. Sådan at man lære at adskille de to verdener og have separate idealer.
Så vi stadig kan have en modeverden med tryllestøv og fantasi, til inspiration for os andre og så modeller/mannequiner der afspejler forbrugeren/kundesegmentet, hvor vi andre er.
Jeg er ihvertfald Uffes nye BFF (Best Fat Friend) 😉
Så skulle der ellers netværkes, sludres og drikkes endnu mere champagne 😉
Til slut fik vi en super lækker goodibag , med det fineste lille silketørklæde i.
Det har været det ultimative fashion event, jeg nogensinde har været til!!
Så endnu engang tak til Marina Rinaldi , Noise PR og Uffe Buchard, for deres KÆMPE arbejde for at vi kvinder, for en aften kunne føle os som perfekte Diva’er <3
Marina Rinaldi presse event
Morgenmad hos Marina Rinaldi
I onsdags var jeg så heldig, at blive inviteret til Marina Rinaldi’s presse event.
Ud over udsøgt morgenmad
Fik vi også et lille sneak peek af Marina Rinaldi’s efterårs kollektion .
Marina Rinaldi’s Direkting Manager Lynn Webber, fortalte lidt om efterårs kollektionen,
Samt Marina Rinaldi’s mission, passion og kvindesyn.
Vi fik også lov til at se et bud på hvordan denne kvinde så ser ud i virkeligheden.
Her er det smukke Camilla S. fra INQ Models. Der viser den selvsikre, sensuelle og kvalitets beviste kvinde som Marina Rinaldi laver tøj til.
Tøjet er lavet til en kvinde der gerne vil følge moden, som vil have tøj der fremhæver den kvindelige silhuet, men skjuler dens problemområder.
Både Lynne Webbers oplæg og det fremviste tøj, blev taget imod med store klapsalver af den fremmødte mode presse.
Deriblandt undertegnede, klædt i fine farverige Marina Rinaldi bukser 😉
Bukser -Marina Rinaldi Pumps – By Malene Birger Strik – By Malene Birger
Flere prominente bloggere og mode redaktøre var også mødt op
Trine fra Trines Wardrobe
Modekoordinator Sara Jin Mi, Lynne Webber og assisterende moderedaktør Bea Fagerholt.
Den altid skønne Emilie fra Delance Fashion , samt de to kurvede bloggere; Tanja fra Miss Cherry Lipz og Ais fra Couture for Curves
Jeg selv fik også den eksklusive ære at interviewe den charmerende Lynne Webber.
Jeg spurgte hende bla. om hvordan det kan være at de italienske kvinder er så selvsikre omkring deres kurver og sensualitet? Og hvor hurtigt vi kunne få det til Danmark! 😉
“Sensualiteten ligger i deres DNA, i deres stærke æstetiske sans. De er omgivet af smukke arkitektoniske bygninger, verdenskendt kunst, fantastisk mad og klima. Så de lever og ånder sensualiteten af deres omgivelser og tilgangen til at klæde sig/ moden går hånd i hånd med dette”
Jeg må sige at efter at have stiftet nærmere bekendskab, med Marina Rinaldis designs, kan jeg godt forstå det. For enhver kvinder der bliver klædt i dette brand, kan ikke undgå at føle sig kvindelig, elegant og sensuel. Noget ligger selvfølgelig i kulturen, mentaliteten og klimaet, men det afhænger selvfølgelig også af italesættelsen af kvindekroppen, samt hvilket tøj der er til rådighed og kvaliteten af dette.
Hun fortalte længe og meget passioneret omkring Marina Rinaldis mål og kærligheden til de kvinder de klæder på;
“Vi prøver at efterkomme ethvert behov den kurvede kvinde måtte have.”
“Målet er at en kvinde på trods af stil og anledning, skal kunne gå ind i en Marina Rinaldi butik og blive klædt på fra top til tå.”
“Vi ønsker at give kurvede kvinder verden over, et sted hvor de ikke skal gå på kompromis med stil eller design. Hvor de kan følge moden uden at give afkald på komforten”
Jeg sputgte også om de med det stigende kundeantal i Scandinavien og Nord Europa, tog højde for den nordiske minemalisme, kontra det mere “modige” italienske, i deres designproces?Lynne forklarede mig at det ikke handlede om at designe tøjet til specifikke kundegrupper/nationaliteter, men derimod om at udvælge de designs, der blev distribueret til den specifikke destination.
“Jo bedre en butik kender sine kunder, des bedre kan vi være til at have et udvalg, der passer deres kultur og stil.”
Den danske Marina Rinaldi butik har kun ligget her siden efteråret 2012, derfor kan vi forvente os at den løbende vil blive bedre og bedre til, at udvælge de produkter der rammer den scandinaviske stil og kundegruppe.
“Derfor er samarbejdet med vores kunder så vigtigt! Vi vil gerne have at i kommer ind i butikken, prøver tøjet og giver jeres mening. Der er ingen købetvang vi er her jo for jer, ikke omvendt”
Jeg takker meget for at Lynne tog sig så fin til at svare på mine spørgsmål, jeg ved hun havde et hårdt program i Danmark, men dette kunne absolut ikke mærkes på hende <3
Ud over Lynne Webber mødte vi også det italienske team bag Marina Rinaldi (jeg har desvære ikke et billede af dem alle, men de er helt fantastiske!) Jeg kunne altså godt vende mig til de italienske kindkys, højlydte sprog og komplimenter der flyver ligeså livligt omkring som deres håndbevægelser <3
Og så gav de mig enda lov til at vælge en ting fra deres kæmpe tøjstativ med sampels sizes fra Italien, hvad jeg valgte må i se i morgen, i indlæget fra aftenens kunde event 😉
Hele denne skønne morgen blev slutte af med en fantastisk goodiebag. I den var et super lækkert cashmire tørklæde, som jeg gav min mor (hun har længe spurgt hvornår der faldt noget af til hende ). I goodiebag’en var også efteårets katalog og jeg kan godt love jer for at i skal glæde jer!
Jeg har kig på mindst 4 frakker jeg ikke kan leve uden 😉 Det er specielt i deres frakke design at du kan se de er Max Mara’s kurvede søster. Jeg kunne da godt lige have brugt denne skønhed, i det vejr som Danmark kalder forår (chillfaktor -20).
Charlie’s Angels alias de smukke tøser fra Noise PR
Sidst men ikke mindst vil jeg gerne takke ALLE fra Marina Rinaldi og Noise PR, for denne skønne chance for at møde jer alle <3
Jeg glæder mig ubeskriveligt til videre samarbejde!
Billederne er fra Noise pr/ Amanda Hestehave, enkelte er lånt fra Eurowoman.dk
Man må lide for skønheden – eller må man
Rund og sund med nydelse
De første dameblade er allerede begyndt at bringe løbe guides og Detox kure, så du liiige kan nå at få den perfekte krop inden bikinin sæsonen. Jeg ved af erfaring at dette er en af de hårde tidspunkter på året, hvor alle bladende snakker om små sommerkjole og det frygtede badetøj. Hvor vi skal gøre op med os selv om det er i år vi skal slentre langs stranden lignende noget fra curvey Bay Watch, eller om vi bare bliver i den store sorte badedragt, måske lige spicet op med en sarong for yderligere at skjule, at man altså ikke lige fik Detox’et eller fuldt sit løbeprogram.
Mig sidste sommer, hvor bikinien ikke blev luftet så meget 😉
Jeg kender så udmærket det at bygge sandslotte i vandkanten og blive wrestlet af en velmenende Green Peace aktiviter der prøver på at få en tilbage i vandet 😉
Jeg kender den indre krig når man når til denne årstid og skal blive enig med sig selv om man skal gøre noget ved det, eller bare fortrænge det til næste sæson. Jeg kender fornemmelsen af alt for meget bulet bleg hud, følelsen af uoverskuelighed samt det inderlige ønske om at det var anderledes, næste år så…..
Men i år har jeg tænkt at gøre noget ved det, men hvordan? For det er fuldstændigt umuligt at følge med i hvad der er sundt og ikke sundt. Skal jeg undgå hvede og sukker, skal jeg spise protein og nødder eller masser af fedt og ingen stivelse. Jeg kan sku ikke følge med!
For det første foragter jeg slankekure, kvikfikskure og den endegyldige sandhed om din kost (som alligevel ændre sig hurtige end du kan nå at sige flødeskumskage)
Så jeg har sat mig for at gøre det hele lidt lettere at navigere i sundhedens verden, nemlig ved at se hvad der rent faktisk virker på en kurved krop. Jeg vil det næste stykke tid, teste alverdens sundhedstiltag og produkter for at se om man kan nyde sig sund.
Jeg prøver juicens energi virkende effekt, mudder mod cellulitis, sjove trænings former og en masse eksperters gode råd. Det det hele har til fældes er, at se om mange små forandringer kan skabe en effekt og det hele gennem nydelse og sjov.
Jeg kommer også til at skrive en del om de tanker vi gør os om vores mad og vores krop. Hvorfor spiser vi, hvad er det vores krop og psyke prøver at fortælle os. Og Hvad fortæller vi vores krop, med de følelser og ting vi putter i den.
Dette er IKKE en slanke kur, målet er IKKE at blive tynd, men at blive sund i den figur man nu har fået. Jeg vil for gud skyld ikke miste mine kurver, men der er forskel på at være kurved og være friture fed. Det handler om hvad du udståler og hvad du udstråler afhænger af din livsstil.
Tess fra Le Management er en str 46 og ingen vil vel betvivle at hun ser lækker og sund ud 😉
Derfor går det ud på med små justeringer, at give dig mere og mere energi og mod på, at ligge de dårlige vaner bag dig, men stadig efterlade plads til de ting du elsker (bare med måde)
At finde den krop hvor du føler dig som dig, dette har intet med at komme helt ned i størrelse at gøre! (Personligt vil jeg gerne bare ned i en 44/46.)
Det handler ikke om tallet på vægten, men om om at få en aktiv, stærk og sexet krop i en hvilket som helst størrelse.
Det handler om at finde en balance hvor du kan slutte fred med din krop og leve det liv du ønsker.
Hvor du istedet for at fokusere på cm målet om dit liv, kan fokusere på målet med dit liv!
Heldigvis er jeg ikke den eneste med denne indstilling, jeg vil løbende præsentere jer for andre forkæmpere i sundhedsrevolutionen
Som f.eks Sundhedsinspirator Eva Maria Brandt Torgersen fra MadEVAlutionen.
Se hendes indspark til debatten og mit svar HER
Så kan man virkeligt blive sund uden at hade sig selv, straffe sig selv, eller lave regide regler?
Kan man istedet lege og nyde sig til en aktiv og atraktiv krop?
Det er det jeg vil finde ud af.
Jeg håber i vil tage med på rejsen
PS: i får nye badetøjs billeder når vi rammer sommer, så kan i se om eksperimentet har båret frugt 😉
Vinderne af Stine A giveaway
Og vinderne blev……….
Hold nu op hvor har i været mange der har deltaget. Jeg er simpelthen så taknemmelig!
Både for at Stine A havde lyst til at støtte min lille blog, men også for alle jer der tog jer tiden til at kigge forbi <3
Hvilket jeg godt kan forstå, jeg er MEGET misundelig på vinderne 😉
Jeg har gået og kigget på de smukke smykker dagligt, bare fordi de er så små og fine.
Nå trommehvirvel tak
Den heldige vindere af de meget smukke stjerne øreringe blev; Stine Juhl Østerby
Den heldige vinder af de uimodståelige 7 dots øreringe blev; Sisse Marie Hansen
For at tjekke at alt er gået ordentligt for sig, kan man trykke på ikonerne nedenfor, der er et for hver udtrækning.
For jer der ikke vandt, bare roligt der kommer flere Diva giveaways, meget snart 🙂
PS: Sidder du nu helt tom og med længslen i hjertet, så kan de jo købes lige HER 😉
Vindere af Marina Rinaldi event giveaway
Så er vinderne fundet
De dejlige tøser der skal med til Marina Rinaldi event, indtil videre blev;
Susanne Juul Lange + veninde
Sesselja Björg Stefánsdottir + veninde
Christine Madsen + veninde
Christine Rasmine Johansen + veninde
Jeg har gemt en enkelt bilet til på søndag, da Noise PR (Som står for arrangementet, i samarbejde med Marina Rinaldi) har forlænget deres svarfrist.
Der er altid rigtig mange af jer der kigger forbi i weekend og jeg har ikke lyst til at skuffe nogle af mine trofaste weekendlæsere, som måske gerne ville have haft chancen 😉
Derfor har jeg besluttet at den sidste billet bliver trukket på søndag kl 21,
Så alle læsere har en chance for at deltage, MEN den resterende billet bliver trukket blandt ALLE de deltagende, så det går fair til.
Glæder mig sådan til at møde jer ansigt til ansigt <3
Til de af jer der ikke kom med, så har Marina Rinaldi indvilget i en trøstepræmie, der nok skal give jer smilet tilbage 😉
Så hold øje med bloggen…..
Marina Rinaldi event
Skal du med så er det nu!
Så er der kun 1 time til jeg vælger de søde læsere der skal med til Marina Rinaldi event!
Tøjet der vil blive vist er fra Marina Rinaldi’s sommer kollektion, til eventet bliver det stylet af Uffe Buchard, ud fra den mere nordiske stil (kontra den italienske).
kvaliteten af tøjet er helt utrolig! Der er brugt de bedste materialer
Der er virkeligt lagt arbejde i pasformen
Og flere af motiverne er håndtrykte (for klarere farver/motiv) eller håndsyede.
Men er det så ikke for dyrt for “normale” mennesker tænker du sikkert. Nej det synes jeg faktisk ikke! Ikke mindst fordi mange af de såkaldte plus size mærker tager sig godt betalt for tøj der er af halvt så højt kvalitet og design. Du kan få et par super figur syede bukser (der bliver lagt op til dig i butikken så de sidder perfekt) for omkring 1300. Det er ikke dyrere end f.eks By Malene Birger eller Carmakoma.
Nogle af kjolerne kan koste et par tusind, men så får du også en kjole der følger dine kurver som var den syet til dig og som du kan bruge i mange år.
Jeg har været inde og prøve deres tøj sammen med en model og glæder mig meget til at vise jer billederne, så i kan se hvordan det sidder på henholdsvis en str. 44 og en str. 46/48 (billederne skal lige godkendes af Marina Rinaldi )
Til dig der tænker ej det event lyder alt for fint til mig, så vil jeg lige sige at folkene i Marina Rinaldi er helt nede på jorden og meget service mindede.
Og så husk på at eventet er lavet kun for jer (pressen er om morgene) det her er for kunderne.
Så grib chancen for en fantastisk aften, fuld af smukke kurvede kvinder
Marina Rinaldi Event giveaway
Eksklusivt Marina Rinaldi event
Du har nu mulighed for at deltage i noget helt exceptionelt! Nemlig et super lækkert event med internationale plusmodeller, stylet af Mr Fashion himself, Uffe Buchard.
Det er første gang vi i Danmark ser et event af denne kaliber, med kurver i fokus og design i højsædet.
Jeg kan for at være ærligt ikke lade være med at klappe i mine små buttede hænder af glæde og jeg har læssevis af baskende sommerfugle i maven, så meget glæder jeg mig 🙂
Jeg var til møde om eventet i fredags og jeg kan godt fortælle jer, det er TOP professionelle mennesker (og helt utoligt søde) Marina Rinaldi har sat på sagen!
Så har du lyst til at drikke boblevand med det kurvede danske jetset, blive sikker på sommerens mode, samt hvordan du bær den som kurvet.
Så er det her det sker!
Jeg har helt ekstraordinært fået lov til at medbringe et par stykker af mine skønne kurvede læsere.
For at være så heldig at få dit navn (+ en venindes) på gæstelisten, skal du bare skrive mig en besked på bloggen, om hvorfor det netop er dig/jer jeg skal have med 🙂
Følg linket oven over, så kan beskeden ikke ses af andre end mig, så smør bare tykt på 😉
Jeg udvælger de heldige fredag kl 12′
PS: Kender du en kurvet fashionista, der ville elske dette event, så del indlægget her med hende 🙂